സ്ത്രീകളെ ശല്യം ചെയ്ത മൂന്നുപേരെ മരത്തില്കെട്ടിയിട്ട് മര്ദിച്ചശേഷം പൊലീസിന് കൈമാറി നാലുേപര്ക്കായി തിരച്ചില് കൃഷ്ണഗിരി: തമിഴ്നാട്ടിലെ കൃഷ്ണഗിരിയില് സ്ത്രീകളെ കളിയാക്കുകയും ഉപദ്രവിക്കുകയും ചെയ്ത മൂന്നുപേരെ മരത്തില് കെട്ടിയിട്ട് മര്ദിച്ചു. തുടര്ന്ന് പ്രതികളെ പൊലീസിന് കൈമാറി.ധര്മപുരി തിരുപ്പത്തൂര് ഹൈവേയില് ചരക്കുവാഹനത്തില് ഗ്രാമത്തിലേക്ക് മടങ്ങുകയായിരുന്നു ഒരു കൂട്ടം സ്ത്രീകള്. ഏഴുപേരടങ്ങിയ സംഘം സ്ത്രീകളെ കാറില് പിന്തുടരുകയും അശ്ലീല വാക്കുകള് ഉപയോഗിക്കുകയുമായിരുന്നു. കാര് പിന്തുടര്ന്നതിനെ തുടര്ന്ന് ഡ്രൈവര് മണികണ്ഠന് വാഹനത്തിന്റെ വേഗത കൂട്ടി. ഇതേസമയം കാര് മുന്നോട്ടെടുക്കുകയും വാഹനത്തിന്റെ മുമ്ബില് നിര്ത്തിയിടുകയും ചെയ്തു. ഇതോടെ രണ്ടുകൂട്ടരും തമ്മില് തമ്മില് തര്ക്കവും ഉടലെടുത്തു. ഇതോടെ പ്രദേശവാസികള് സ്ഥലത്ത് തടിച്ചുകൂടുകയായിരുന്നു. ഏഴുപേരില് മൂന്നുപേരെ പിടികൂടുകയും മരത്തില് കെട്ടിയിടുകയുമായിരുന്നു. ഇവരെ മര്ദിക്കുകയും ചെയ്തതായി പറയുന്നു. നാലുപേര് ഓടിരക്ഷപ്പെടുകയും ചെയ്തു. പ്രതികള് മദ്യപിച്ചിരുന്നതായി ഗ്രാമവാസികള് ആരോപിച്ചു. തിരുപ്പത്തൂര് സ്വദേശികളായ ഗൗതം, കാര്ത്തിക്, വല്ലരസു എന്നിവരാണ് പിടിയിലായവര്. സംഭവത്തില് മറ്റു നാലു പ്രതികള്ക്കായി തിരച്ചില് ആരംഭിച്ചതായി പൊലീസ് പറഞ്ഞു.